《小雪日观残菊有感》
元代·方回

欲雪寻梅树，余霜殢菊枝。
每嫌开较晚，不道谢还迟。
早惯饥寒困，频禁盗贼危。
少陵情味在，时讽浣花诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。